**Ministru kabineta noteikumu projekta „Grozījumi Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsargjoslu likuma 23.1 panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2006. gada 27. jūnija noteikumu Nr.508 „Noteikumi par aizsargjoslām ap valsts aizsardzības objektiem un šo aizsargjoslu platumu” (turpmāk – noteikumi) 2.16.apakšpunktu tika noteikta aizsargjosla ap valsts īpašumā Aizsardzības ministrijas valdījumā esošo nekustamo īpašumu – valsts aizsardzības objektu lidlauks „Rēzekne” Audriņu pagasts, Rēzeknes novads, nekustamā īpašuma kadastra Nr.7842 005 0393, kas sastāvēja no divām zemes vienībām ar kadastra apzīmējumiem 7842 005 0377 un 7842 005 0393, - un piecām privātpersonām piederošu zemes vienību ar kadastra apzīmējumiem 7842 005 0293, 7842 005 0232, 7842 005 0233, 7842 005 0237, 7842 005 0254 daļām, kuras tika izmantotas valsts aizsardzības vajadzībām (uz tām izvietota un tās ietver valstij piekrītošo lidlauka skrejceļa būvi un tā aizsargjoslu). Saskaņā ar Rēzeknes tiesas zemesgrāmatu nodaļas tiesneša 2010. gada 13. septembra lēmumu nekustamais īpašums „Lidlauks Rēzekne” Audriņu pagastā, Rēzeknes novadā, nekustamā īpašuma kadastra Nr.7842 005 0393, tika sadalīts divos atsevišķos nekustamajos īpašumos:1. nekustamais īpašums „Lidlauks Rēzekne” Audriņu pagasts, Rēzeknes novads, nekustamā īpašuma kadastra Nr.7842 005 0393, Audriņu pagasta zemesgrāmatas nodalījums 100000025093, kas tiek izmantots valsts aizsardzības uzdevumu veikšanai;2. nekustamais īpašums „Lidlauks Rēzekne 1”, nekustamā īpašuma kadastra Nr.7842 005 0028, Audriņu pagasts, Rēzeknes novads, Audriņu pagasta zemesgrāmatas nodalījums Nr.100000480413, par kuru Aizsardzības ministrija ir pieņēmusi lēmumu turpmāk neizmantot valsts aizsardzības uzdevumu veikšanai.2009. gada 23. decembrī tika pieņemts Ministru kabineta rīkojums Nr.898 „Par valsts īpašuma objektu nodošanu privatizācijai”, kurš noteica valsts īpašuma objekta „Lidlauks Rēzekne”, Audriņu pagastā, Rēzeknes novadā, kas sastāv no zemes vienības (zemes vienības kadastra apzīmējums 7842 005 0377) daļas 21,9 ha platībā, tai skaitā lidlauka skrejceļa 0,9 ha platībā, kā arī lidlauka skrejceļa 5,06 ha platībā, kas atrodas uz zemes vienībām ar kadastra apzīmējumu 7842 005 0232, 7842 005 0237 un 7842 005 0293, nodošanu privatizācijai. Valsts akciju sabiedrība „Privatizācijas aģentūra” nekustamo īpašumu nepārņēma un neveica valsts īpašuma privatizācijas procesu.2015. gada 19. maijā Ministru kabinets pieņēma rīkojumu Nr.268 „Par Ministru kabineta 2009. gada 23. decembra rīkojuma Nr.898 „Par valsts īpašuma objektu nodošanu privatizācijai” atcelšanu daļā””, ar kuru nolēma atcelt rīkojumu Nr.898 daļā par valsts īpašuma objekta nodošanu privatizācijai.Ņemot vērā Rēzeknes novada domes 2011. gada 7. jūlija lēmumu „Par valsts nekustamā īpašuma „Lidlauks Rēzekne” nodošanu bez atlīdzības Rēzeknes novada pašvaldībai” (protokols Nr.14, 6.§), Vides aizsardzības un reģionālās attīstības ministrija virza izskatīšanai Ministru kabinetā Ministru kabineta rīkojuma projektu „Par valsts nekustamā īpašuma nodošanu Rēzeknes novada pašvaldības īpašumā”, VSS-1110. Minētā tiesību akta projekta saskaņošanas procesā arī ir izteikts ierosinājums veikt grozījumus noteikumos un svītrot no valsts aizsardzības objektu saraksta nekustamā īpašuma objektus, kuri netiek izmantoti valsts aizsardzības vajadzībām.Ņemot vērā iepriekš minēto, Ministru kabineta noteikumu projekts „Grozījumi Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”” (turpmāk – projekts) paredz 2.16. apakšpunktu izteikt jaunā redakcijā.Noteikumu 1.25.apakšpunkts nosaka aizsargjoslu ap valsts aizsardzības objektu Rīgā, K.Valdemāra ielā 10/12, kadastra Nr.0100 020 0130 un 0100 020 0131 un aizsargjoslas platumu -25 metri. Nekustamā īpašuma ar kadastra Nr.0100 020 0131 adrese ir Rīgā, Skolas ielā 1. Ar Rīgas pilsētas tiesas zemesgrāmatu nodaļas tiesneša 2000. gada 6. septembra lēmumu ir nostiprinātas valsts īpašumtiesības Aizsardzības ministrijas personā uz zemes gabalu Rīgā, Skolas ielā 1. Ar Rīgas pilsētas Vidzemes priekšpilsētas tiesas zemesgrāmatu nodaļas tiesneša 06.01.2015. lēmumu ir nostiprinātas valsts īpašumtiesības Aizsardzības ministrijas personā uz būvēm Rīgā, Skolas ielā 1 un ir izveidots vienots nekustamais īpašums Rīgā, Skolas ielā 1, nekustamā īpašuma kadastra Nr.0100 020 0131.Lai vienotā redakcijā noteikumos atveidotu visus ierakstus par valsts aizsardzības objektiem, precīzi un skaidri varētu identificēt nekustamo īpašumu, projekts paredz 1.25. apakšpunktu izteikt jaunā redakcijā.Drošības policijai, kas ir valsts drošības iestāde un valsts aizsardzības objekts, ir noteikts kritiskās infrastruktūras objekta statuss. Vienlaikus Drošības policijas ēku kompleksa Rīgā, Kr. Barona ielā 99a ārējais perimetrs nav pienācīgi norobežots (nožogots), kā arī ap no nav noteikta aizsargjosla, kā rezultātā ir būtiski apgrūtināta kritiskās infrastruktūras objekta aizsardzības pasākumu, par kuriem saskaņā ar Nacionālās drošības likuma 22.1 pantu ceturto daļu institūcijā ir atbildīgs tās vadītājs, plānošana un īstenošana.Aizsargjoslu likuma 23.1 panta pirmā daļa paredz noteikt aizsargjoslu ap valsts aizsardzības objektiem, lai, cita starpā: 1) nodrošinātu valsts aizsardzības objektu drošību un ekspluatāciju;2) nodrošinātu, ka netiek apdraudēta valsts funkciju un uzdevumu izpilde valsts aizsardzības objektos.Noteikumi nosaka ap valsts aizsardzības objektiem nosakāmo aizsargjoslas platumu. Aizsargjoslām ap valsts aizsardzības objektiem minimālais platums ir 25 metri, skaitot no valsts aizsardzības objekta ārējām robežām, maksimālais platums — 600 metru.Darbības, kuru veikšana ap valsts aizsardzības objektiem bez saskaņošanas ar valsts aizsardzības objekta valdītāju ir aizliegta, paredz Ministru kabineta noteikumi Nr.1312 ,,Noteikumi par darbību ierobežojumiem aizsargjoslās ap valsts aizsardzības objektiem”. Šādas darbības ir:1) ierīkot spēļu laukumus un atpūtas zonas, kā arī celt teltis un kurt ugunskurus; 2) rīkot publiskus pasākumus, to skaitā sapulces, gājienus un piketus; 3) turēt dzīvniekus un nokraut materiālus; 4) novietot mehāniskos transportlīdzekļus un traktortehniku vai citu tehniku, kas netiek izmantota valsts aizsardzības objektā izvietoto valsts pārvaldes institūciju funkciju nodrošināšanai.Projekts paredz noteikt aizsargjoslu 25 metru platumā ap Drošības policijas ēku kompleksu Rīgā, Kr. Barona ielā 99a, lai nodrošinātu pilnvērtīgu drošības pasākumu kompleksa realizēšanu kritiskās infrastruktūras objekta ārējā perimetrā, kā arī laikus identificētu riska faktorus un novērstu iespējamos apdraudējumus, veiktu preventīvos pasākumus un nodrošinātu, ka netiek apdraudēta būtisku valsts funkciju un uzdevumu izpilde.Drošības pasākumu kompleksa īstenošana ietilpst Drošības policijas kompetencē. |
| 3. | Projekta izstrādē iesaistītās institūcijas | Drošības policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto personu skaitu atsevišķi netiek apkopota un uzskaitīta. Paredzētais normatīvais regulējums attieksies uz personām, kas vēlēsies veikt saimnieciskās darbības, kā arī citas darbības, kurām saskaņā ar Ministru kabineta 2009. gada 10. novembra noteikumiem Nr.1312 ,,Noteikumi par darbību ierobežojumiem aizsargjoslās ap valsts aizsardzības objektiem” nepieciešams saņemt valsts aizsardzības objekta vadītāja saskaņojumu. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Administratīvās izmaksas nepārsniegs noteikto līmeni, pie kura jāveic novērtējums. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Netiek plānotas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Drošības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks izveidotas un esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Iekšlietu ministrs R. Kozlovskis

Vīza: valsts sekretāre I.Pētersone-Godmane

07.07.2015. 11:30

1155

J. Laviņa

67208949, juristi@dp.gov.lv